Det er i hovedsak ingen endringer i organiseringen. Men prosjektleder, prosjektansvarlig og næringssjef i Harstad har fungert som en liten arbeidsgruppe som forbereder prosjektgruppemøtene og bearbeider resultatene av disse. Målet for prosjektet står fast. Vi har gjennomført aktivitetene som planlagt i handlings-/milepælsplanen (se vedlegg). I hovedsak er dette: Oppstartsmøte/workshop: Gjennomført med regionrådet (ordførere og rådmenn) ved hjelp av eksterne konsulenter. Konklusjonen fra denne dagen er at vi er en region med et uutnyttet potensiale – en uslepen diamant. Vi har en rik historie som vi per i dag ikke formidler på en god måte. Visjonen om at «vi skal bli Tore Hunds rike» ble etablert denne dagen. Dette er en visjon som også er tatt inn i Harstad kommunes politiske plattform. Operasjonalisere prosjektplanen: Gjennom to gode arbeidsmøter i prosjektgruppa – har vi forsøkt å gå inn og aktivere handlingsplanen. Et viktig grep vi har bestemt oss for – er å arrangere en næringskonferanse. Vi har også utarbeidet en tidslinje for arbeidet. Denne er et godt arbeidsverktøy som vil justeres og tillegges aktiviteter underveis i prosessen. Status næringsplaner i kommunene: Dette ble gjort i alle kommunene som forarbeid til første prosjektgruppemøte 27.10.15. I neste møte forberedte deltakerne en SWOT-analyse og en kartlegging av viktige næringsaktører i egen kommune. Konsolidering, forankring av prosjektet etter valget: To regionrådsmøter etter valget i 2015. På begge møtene orienterte prosjektleder og prosjektansvarlig om Byregionprosjektet. Tre av syv ordførere er nye. Videre skal vi rundt i alle kommunestyrer våren 2016 og orientere om prosjektet. Datoer er allerede satt. Anskaffelse av ekstern prosessledelse: Vi har valgt en regional konsulent til å hjelpe prosjektleder med planlegginga i oppstarten. Dette er en avtale under terskelverdi (50 000,-). Videre har vi benyttet en kunstner til noen små oppdrag innen planlegging for stedsutviklingsstrategi. I 2016 gjør vi større samarbeidsavtaler som planlagt i handlingsplanen. Samkjøring/planlegging av prosessledelse: Vi har hatt to konkrete samarbeidsmøter med Narvikregionen (representert ved regionrådets to ansatte) høsten 2015. Det første var mellom oss i administrasjonen der vi gjennomgikk prosjektplanene og avtalte et felles regionrådsmøte våren 2016. Videre hadde vi møte sammen med tre banker som er gått inn som samarbeidspartnere/sponsorer for prosjektene, i september 2015. Det krever at vi arbeider koordinert og er oppdatert på hverandres fremdrift. I tillegg har prosjektleder for Narvikregionen deltatt på begge våre prosjektgruppemøter i 2015. Vi vil fortsatt holde tett dialog og invitere hverandre på relevante møter slik at vi hele tiden er informert om hverandres prosesser. Felles regionrådsmøte skal avholdes 29. april i Harstad.
gang. Vi har hatt to arbeidsmøter i 2015 i tillegg til at fire av syv kommuner var med på nettverkssamlingen. De har gjennomført SWOT-analyse i egen kommune ut fra kommunens rolle som premissleverandør for næringsutvikling og de har identifisert viktige næringsaktører. Fremdriftsplanen er justert og kommentert i milepæls-/handlingsplan nedenfor. Vi følger i hovedsak det vi har planlagt å gjøre – med noen justeringer. Vi vil arrangere en stor regional næringskonferanse 14/10-16 og bruke den som et verktøy for å nå målet. Dette planlegger vi i detalj nå. I tillegg kommer vi til å vektlegge kommunikasjon med næringslivet. Dette vil vises gjennom nettsiden vi skal utarbeide og utradisjonelle metoder for innspill vi skal benytte oss av. Vi samarbeider med et kommunikasjonsbyrå om dette. Vi skal formidle den endelige planen/strategien på en nyskapende måte, det samme gjelder innspillsprosessen. Dette er vi i prosess med nå. Vi vil videre skape en illustrasjon, et bilde på ønsket og ikke ønsket prosjektmål, ref. Glåmdalsregionen. Dette skal lokale kunstnere hjelpe oss med.
Orientering nytt regionråd.
Ekstern PL: folkemøter, innspillsfora, m.m. vår 2016 Skjer gjennom innspill/prosess vår 2016 høst 2016 Basert på behov / bestilling årsskiftet 2016/17 Prosess styrt av ekstern PL vår 2017 Konkretisering av innspill, kunnskap, prosess fra 2016 vår/sommer 2017 Ansvarliggjøring i hver kommune med tidsfrist høst 2017 Vedtak i kommunestyrer høst 2017 Utarbeide kommunikasjonsplan for internt og ekstern hele prosjekt- # kommunikasjon Samspill med Narvikregionen Samarbeid, kommunikasjon to regioner hele prosjekt- # perioden Følge fusjonen av UiT, HiN, HIH Universitetet i Tromsø, Norges Arktiske Universitet, hele prosjekt- # fusjonerer med Høgskolen i Narvik og Høgskolen i perioden Harstad.